CELEX: 62017TN0369
Language: hu
Date: 2017-06-13 00:00:00
Title: T-369/17. sz. ügy: 2017. június 13-án benyújtott kereset – Winkler kontra Bizottság

31.7.2017   
            
            
               HU
            
            
               Az Európai Unió Hivatalos Lapja
            
            
               C 249/46
            
         2017. június 13-án benyújtott kereset – Winkler kontra Bizottság
   (T-369/17. sz. ügy)
   (2017/C 249/63)
   Az eljárás nyelve: német
   
      Felek
   
   
      Felperes: Bernd Winkler (Grange, Írország) (képviselő: A. Kässens ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperes 2017. március 13-i határozatát és kötelezze az alperest a felperes kérelme nyilvántartásba vételének időpontjára, vagyis 2011. szeptember 14-re vonatkozó tőkeértékelésről szóló határozat elfogadására;
            
         
               —
            
            
               másodlagosan kötelezze az alperest 19 920,39 euró kártérítésnek a felperes nyugdíjszámlájára való megfizetésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap az eljárás észszerű határideje elvének, a jogbiztonság elvének, a tisztességes eljárás elvének, valamint a tájékoztatási és konzultációs kötelezettség megsértésére vonatkozik.
            
         
               2.
            
            
               A második jogalap az egyenlő bánásmód elvének, a hátrányos megkülönböztetés tilalmának és az arányosság elvének megsértésére vonatkozik.
            
         
               3.
            
            
               A harmadik jogalap a jogos bizalom megsértésére vonatkozik.